section_heading: Povijest
paragraph_text: Dračevica je nastala doseljivanjem obitelji Šimunović i Žuvić. Godine 1738. mjesto je imalo 90 stanovnika, a 1760. godine 130 ljudi. Nova mjesna crkva, posvećena svetom Kuzmi i Damjanu, započela se graditi 1674., pošto je Kuzma Žuvić izborio od mletačkoga senata dopusnicu. Dovršena je četiri godine kasnije, što dokazuje natpis nad crkvenim ulaznim vratima. HOC TEMPLUM COSMAS XUVICH FUNDAVIT ET IDEM HEREDES DOMINOS POST SUA FATA FACIT MDCLXXVIII. U prijevodu... ''Ovaj hram je utemeljio 1678. Kuzma Žuvić i isti je odredio da poslije njegove smrti (njegovi) baštinici njime vladaju.'' Druga je crkva sagrađena 1770. godine.,<ref>Brački zbornik br. 6, Dasen Vrsalović-Povijest otoka Brača, Skupština općine Brač, Supetar 1968., str. 177. crkva Bezgrješnog začeća, a tu je i današnje novo groblje.